text: Kay Perú Mama llaqtapiqa achka runa simikuna rimakun, kaykunahina: qhichwa, aymara, asháninka, awaruna, hukkunapas; ichaqa manataqmi yachakunchu hayk'a qhari wawakunataq, hayk'a warmi wawakunataq kastilla simita mana rimankuchu chayta. 1993 watapi runa yupay karqan, chaypitaqmi llapan 5 watayuq sullk'aman wawakuna sapa pachakmanta 19 karqanku qhichwa simi rimaqpas, aymara simi rimaqpas, huk runa simi rimaqpas. Kay sasachakuy paskanapaqqa Iskay simipi iskay kawsaypi yachachinakuyta (EIB) paqarichimunku chay kastilla mana rimaq wawakunapaq. Kay musuq yachachinakuyqa manaraqmi kallpata allintachu hap'in runa simikunapi llamk'anapaq.